કોઈ નહિ રોકાઈ ઘરે એક પણ વ્યક્તિ નહિ રોકાઈ!! પછી સો શેર દૂધ લાવીને ગામ આખા ફરતે દુધની ધારાવાડી કરીને ગામ પવિત્ર કરવું પડશે અને પછી સંધ્યા સમયે બરાબર છ વાગ્યે સારા ચોઘડિયામાં ગામમાં પ્રવેશ કરવાનો રહે શે અને પછી એ રાતે કીર્તન કરવાના અને બીજે દિવસે સવારે નાનકડો હવન અને બપોરે આખું ગામ ધુમાડાબંધ જમાડવાનું. સગા સબંધી સહુને બોલાવવાના!! કોઈ બાકી ના રહેવું જોઈએ . અને આ બે દિવસ કોઈએ બીડી પણ પીવાની નહિ તમાકુ પણ નહિ ખાવાની સહુ વ્યસન બે દિવસ બંધ એટલે તમારું કામ થઇ જશે” ભાનુ પ્રસાદે વિગતે વાત કરી. આવનાર બને સહમત થયાં. પૂજાપા અને વિધિનું લિસ્ટ બનાવ્યું.